Toshkentlik erkak 50 ming so‘m evaziga uyini fohishaxonaga aylantirgani aniqlandi

20-noyabr kuni soat 19:00 da Shayxontohur tumanida fohishaxona aniqlandi. Bu haqda Toshkent shahar IIBB matbuot xizmati xabar berdi.
Ma’lum bo‘lishicha, 25 yoshli X.T. 50 ming so‘m evaziga o‘zi ijarada turadigan xonadonni yolg‘iz qolishni xohlovchilarga berib turgan.
Ushbu fakt asosida Jinoyat kodeksining 131-moddasi (Qo‘shmachilik qilish yoki fohishaxona saqlash) bo‘yicha jinoiy ish qo‘zg‘atildi.